turjo4nis/wikipedia-bn-dump-20250701 huggingface dataset:
শঙ্খচিল (চলচ্চিত্র)

শঙ্খচিল ২০১৬ সালে মুক্তিপ্রাপ্ত চলচ্চিত্র, যেটি পরিচালনা করেছেন ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের। শঙ্খচিল চলচ্চিত্রের কেন্দ্রীয় চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে চলচ্চিত্রটির গল্প।

দৃশ্যপট
বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।

শ্রেষ্ঠাংশে
 প্রসেনজিৎ চট্টোপাধ্যায়
 কুসুম শিকদার
 অরিন্দম শীল
 শাহেদ আলী
 প্রবীর মিত্র
 রোজী সিদ্দিকী
 আনুম রহমান খান (সাঁঝবাতি)
 দীপংকর দে
 প্রিয়াংশু চট্টোপাধ্যায়
 উষশী চক্রবর্তী

কাহিনী সংক্ষেপে
শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।

ছবি নির্মাণে তার বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।

দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।

আরও দেখুন

তথ্যসূত্র

২০১৬-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় ঐতিহাসিক নাট্য চলচ্চিত্র
বাংলা ভাষার বাংলাদেশী চলচ্চিত্র
পার্থ বড়ুয়া

পার্থ বড়ুয়া একজন বাংলাদেশী সঙ্গীত শিল্পী, অভিনেতা। তিনি বাংলাদেশী ব্যান্ড সোল্‌স এর সদস্য। এছাড়া তিনি অভিনেতা হিসেবে নাটক, সিনেমায় নিয়মিত অভিনয় করে যাচ্ছেন।

প্রাথমিক জীবন 
পার্থ চট্টগ্রামে জন্মগ্রহণ করেন এবং সেখানেই শৈশব ও শিক্ষাজীবন কাটে। তার মা ছিলেন একজন স্কুল শিক্ষক। খুব অল্প বয়সেই পার্থ সঙ্গীত চর্চা শুরু করেন। তিনি নাসিরাবাদ সরকারি উচ্চ বিদ্যালয় থেকে এস এস সি এবং চট্টগ্রাম বিশ্ববিদ্যালয় থেকে ইংরেজি সাহিত্যে  গ্রাজুয়েশন সম্পন্ন করেন। বিশ্ববিদ্যালয়ে অধ্যয়নরত অবস্থায় তিনি প্রত্যক্ষভাবে গ্রুপ থিয়েটারের সঙ্গে জড়িত ছিলেন।

কর্মজীবন

সঙ্গীত 
আশির দশকে চট্টগ্রামে 'মেসেজ' নামে একটি গানের দলের সাথে যুক্ত ছিলেন। পরবর্তিতে তিনি 'সোলস' এর সাথে যুক্ত হন। গায়ক হিসেবে সোলসের সাথে তার ১ম গানের অ্যালবাম প্রকাশ পায় ১৯৮৯ সালে।

অভিনয় 
অনেক নাটক, টেলিফিল্মের অভিনয়ের পাশাপাশি তিনি আয়নাবাজি চলচ্চিত্রে অভিনয় করেন। এবং চট্টগ্রামের আঞ্চলিক ভাষায় চলচ্চিত্র মেড ইন চিটাগং চলচ্চিত্রে অভিনয় করেন।

ডিস্কোগ্রাফি

ব্যান্ড

সোল্‌স

একক

চলচ্চিত্রের তালিকা

নাটক

চলচ্চিত্র 
 আয়নাবাজি (২০১৬)
 মেড ইন চিটাগং (২০২২)

তথ্যসূত্র

বহিঃসংযোগ

জীবিত ব্যক্তি
২০শ শতাব্দীর বাংলাদেশী সঙ্গীতশিল্পী
২১শ শতাব্দীর বাংলাদেশী অভিনেতা
২১শ শতাব্দীর বাংলাদেশী সঙ্গীতশিল্পী
চট্টগ্রাম জেলার সঙ্গীতশিল্পী
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী পুরুষ সঙ্গীতজ্ঞ
চট্টগ্রাম জেলার অভিনেতা
চট্টগ্রাম বিশ্ববিদ্যালয়ের প্রাক্তন শিক্ষার্থী
বাংলাদেশী বৌদ্ধ
বাংলাদেশী সুরকার
আনাম আমিন

আনাম আমিন (; জন্ম: ১১ আগস্ট, ১৯৯২) পাকিস্তানের বিশিষ্ট প্রমিলা ক্রিকেটার। পাকিস্তান মহিলা ক্রিকেট দলের অন্যতম সদস্য তিনি। দলে তিনি মূলতঃ ধীরগতির বামহাতি অর্থোডক্স বোলার। পাশাপাশি ডানহাতে ব্যাটিংয়েও পারদর্শী তিনি। পাকিস্তান ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন তিনি। এছাড়াও, ঘরোয়া ক্রিকেটে লাহোর ক্রিকেট দলের পক্ষে খেলে থাকেন।

খেলোয়াড়ী জীবন 
২০১৪ সালের এশিয়ান গেমসে দলের অন্যতম সদস্য ছিলেন। ৬ অক্টোবর, ২০১৪ তারিখে বাংলাদেশ সফরে কক্সবাজারে অনুষ্ঠিত খেলায় বাংলাদেশের বিপক্ষে তার ওডিআই অভিষেক ঘটে। ৬ অক্টোবর, ২০১৫ তারিখে একদিনের আন্তর্জাতিকে সেরা বোলিং পরিসংখ্যান গড়েন।

৮ মার্চ, ২০১৪ তারিখে স্বাগতিক বাংলাদেশের বিপক্ষে তার টি২০আই অভিষেক ঘটে। ১০ ফেব্রুয়ারি, ২০১৬ তারিখে পাকিস্তান ক্রিকেট বোর্ড কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতার জন্য ঘোষিত দলে তাকেও অন্তর্ভুক্ত করা হয়। প্রথম দুই খেলায় তিনি ম্যান অব দ্য ম্যাচের পুরস্কার পান। তন্মধ্যে, ১৬ মার্চ চেন্নাইয়ে অনুষ্ঠিত খেলায় ৪/১৬ লাভ করলেও তার দল ওয়েস্ট ইন্ডিজের কাছে ৪ রানে নাটকীয়ভাবে হেরে যায়।

তথ্যসূত্র

আরও দেখুন 
 বিসমাহ মারুফ
 পাকিস্তান জাতীয় মহিলা ক্রিকেট দল
 ২০১৬ আইসিসি মহিলা বিশ্ব টুয়েন্টি২০

পাকিস্তানি মহিলা ক্রিকেটার
১৯৯২-এ জন্ম
জীবিত ব্যক্তি
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
২০২২ কমনওয়েলথ গেমসের ক্রিকেটার
লাহোর থেকে আগত ক্রিকেটার
এশিয়ান গেমসে স্বর্ণপদক বিজয়ী পাকিস্তানি
২০১৪ এশিয়ান গেমসের পদক বিজয়ী
কমনওয়েলথ গেমসে পাকিস্তানের প্রতিযোগী
গলমাছি

গলমাছি বা নলিমাছিকে ধান ফসলের সাধারণ ও গুরুত্বপূর্ণ ক্ষতিকর পোকা হিসেবে বিবেচনা করা হয়। এ পোকার আক্রামণের ফলে ধান গাছের মাঝখানের পাতাটা পিঁয়াজ পাতার মত নলাকার হয়ে যায়। এ জন্য এ পোকার ক্ষতির নমুনাকে ‘পিঁয়াজ পাতা গল’ বা ‘নল’ বলা হয়ে থাকে। এ গলের বা নলের প্রথমাবস্থায় রং হালকা উজ্জ্বল সাদা বলে একে ‘সিলভার শুট’ বা ‘রূপালি পাতা’ বলা হয়।

আকার আকৃতি
পেঁয়াজ পাতা গল বড় বা ছোট হতে পারে। ছোট হলে শনাক্ত করতে অনেক সময় অসুবিধা হয়। গল হলে সে গাছে আর শীষ বের হয় না। তবে গাছে কাইচ থোড় এসে গেলে গলমাছি আর গল সৃষ্টি করতে পারেনা। পূর্ণ বয়স্ক গলমাছি দেখতে একটা মশার মত। স্ত্রী গলমাছির পেটটা উজ্জল লাল রঙের হয়। এরা লম্বায় ২-৩ মি.মি. তবে বেশিরভাগই ১ মি.মি. এর চেয়ে বেশি লম্বা হয় না।

স্বভাব
এরা রাতে আলোতে আসে, কিন্তু দিনের বেলায় বের হয় না।

জীবনবৃত্তান্ত
স্ত্রী গলমাছি সাধারণতঃ পাতার নিচের পাশে ডিম পাড়ে, তবে মাঝে মধ্যে পাতার খোলের উপরও ডিম পাড়ে। গলমাছির বাৎসরিক বংশবৃদ্ধি মৌসুমী আবহাওয়ার ওপর নির্ভর করে। শুষ্ক মৌসুমে গলমাছি নির্জীব থাকে এবং ঝরা ধান বা ঘাসের মধ্যে পুত্তলী অবস্থায় বেঁচে থাকে। বর্ষা মৌসুম শুরু হলেই পূর্ণ বয়স্ক গলমাছি তৎপর হয়ে ওঠে এবং ঘাস জাতীয় বিকল্প গাছের খাদ্য খেয়ে এক বা একাধিক বংশ অতিক্রম করে।  ঘাস জাতীয় গাছে গলমাছির এক একটি জীবনচক্র সম্পূর্ণ হতে ৯-১৪ দিন এবং ধানের ওপর ৯-২৪ দিন সময় লাগে।

ক্ষতির প্রকৃতি
ধানের চারা অবস্থা থেকে যদি আক্রমণ শুরু হয় তাহলে কাইচ থোড় অবস্থা আসা পর্যন্ত সময়ে এ পোকা কয়েকবার জীবনচক্র সম্পূর্ণ করতে পারে। যে সমস্ত অঞ্চলে শুধু শুষ্ক ও বর্ষা মৌসুম বিদ্যমান, সে সব অঞ্চলে বর্ষা মৌসুমের আগাম ধান ক্ষতি এড়িয়ে যেতে পারে। বর্ষা মৌসুমের শেষের দিকে রোপণ করলে সমূহ ক্ষতির সম্ভাবনা থাকে। বর্ষা মৌসুমে বেশি আক্রান্ত হয়ে থাকলে শুষ্ক মৌসুমে সেচের আওতাভুক্ত ধানক্ষেত আক্রান্ত হতে পারে।

দমন ব্যবস্থাপনা
আলোক ফাঁদের সাহায্যে পূর্ণবয়স্ক  গলমাছি ধরে ধ্বংস করা যেতে পারে। শতকরা ৫ ভাগ পিঁয়াজ পাতার মতো হয়ে গেলে অনুমোদিত কীটনাশক ব্যবহার করে গলমাছি দমন করা হয়।

আরও দেখুন
 কীটতত্ত্ব

তথ্যসূত্র 

কীটতত্ত্ব
সি. কে. নন্দন

সি. কে. নন্দন (; জন্ম: ১৪ অক্টোবর, ১৯৬৩) দিল্লিতে জন্মগ্রহণকারী ভারতের সাবেক ক্রিকেটার। বর্তমানে তিনি ক্রিকেট আম্পায়ারের দায়িত্ব পালন করছেন। ১৯৯৯ সালে আম্পায়ার হিসেবে তার অভিষেক ঘটে। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন। ১৯৮৩ থেকে ১৯৮৮ সময়কালে দলের পক্ষে তিনটি খেলায় অংশ নিয়েছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।

প্রারম্ভিক জীবন 
প্রথম-শ্রেণীর ক্রিকেটে অভিষেকের পূর্বে কর্ণাটকের বিদ্যালয় ও অনূর্ধ্ব-২২ দলে খেলেছেন। এছাড়াও বেঙ্গালুরু বিশ্ববিদ্যালয়ের পক্ষে আন্তঃবিশ্ববিদ্যালয়ের খেলায় অংশ নেন। ডিসেম্বর, ১৯৮৩ সালে রঞ্জি ট্রফিতে হায়দ্রাবাদের বিপক্ষে খেলার পর দল থেকে বাদ পড়েন। অভিষেকে তিনি ব্যাটসম্যান হিসেবে খেলেন ও সদানন্দ বিশ্বনাথ উইকেট-রক্ষণের দায়িত্বে ছিলেন। ১৯৮৪-৮৫ মৌসুমে রঞ্জি ট্রফি'র সেমি-ফাইনালে দিল্লির বিপক্ষে খেলেন। ঐ খেলায় কর্ণাটকের প্রথম পছন্দের উইকেট-রক্ষকদ্বয় সদানন্দ বিশ্বনাথ ও সৈয়দ কিরমানী অনুপস্থিত ছিলেন। দিল্লির একমাত্র ইনিংসে নন্দন তিন ক্যাচ ও এক স্ট্যাম্পিংস মোট চারটি আউটের সাথে নিজেকে জড়িয়ে রাখেন।

আম্পায়ার 
১৯৯৯-২০০০ মৌসুমে রঞ্জি ট্রফিতে আম্পায়ার হিসেবে অভিষেক ঘটে তার। হরিয়ানা-জম্মু ও কাশ্মিরের মধ্যকার দু'টি খেলা পরিচালনা করেন তিনি। এরপর থেকেই রঞ্জি ট্রফি, ইন্ডিয়ান প্রিমিয়ার লিগের খেলাসহ ভারতের বিভিন্ন ঘরোয়া প্রতিযোগিতায় আম্পায়ারের দায়িত্ব পালন করছেন। ডিসেম্বর, ২০০৩ সালে মহিলাদের ওডিআইয়ে ভারত-নিউজিল্যান্ডের মধ্যকার খেলায় আম্পায়ারের দায়িত্বে ছিলেন যা অদ্যাবধি তার একমাত্র আন্তর্জাতিক হিসেবে রয়েছে। ২০১১-১২ মৌসুমের শুরুতে সফরকারী ওয়েস্ট ইন্ডিজ ভারত সফরে আসলে ওডিআই সিরিজে নন্দন মাঝে-মধ্যেই সংরক্ষিত আম্পায়ারের দায়িত্ব পালন করতেন। এরপর ২০১২-১৩ মৌসুমে সফরকারী ইংল্যান্ডের মধ্যকার টেস্ট সিরিজেও একই দায়িত্বে ছিলেন। ২০১৪ সালে বাংলাদেশে অনুষ্ঠিত এশিয়া কাপে চূড়ান্ত খেলাসহ চারটি খেলায় তৃতীয় আম্পায়ার ছিলেন। ৫ অক্টোবর, ২০১৫ তারিখে ভারত-দক্ষিণ আফ্রিকার মধ্যকার টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে তিনি তার প্রথম খেলা পরিচালনা করেন।

তথ্যসূত্র

আরও দেখুন 
 বুদ্ধি প্রধান
 ২০১৬ আইসিসি মহিলা বিশ্ব টুয়েন্টি২০
 আম্পায়ার ও রেফারিদের আন্তর্জাতিক তালিকা

বহিঃসংযোগ 
CK Nandan at Cricket Archive
CK Nandan at ESPNcricinfo

ভারতীয় ক্রিকেটার
১৯৬৩-এ জন্ম
জীবিত ব্যক্তি
ভারতীয় উইকেট-রক্ষক
কর্ণাটকের ক্রিকেটার
ভারতীয় ক্রিকেট আম্পায়ার
ভারতীয় টি২০ আই ক্রিকেট আম্পায়ার
দিল্লি থেকে আগত ক্রিকেটার
ব্যাঙ্গালোর বিশ্ববিদ্যালয়ের প্রাক্তন শিক্ষার্থী
ভারতীয় ওডিআই ক্রিকেট আম্পায়ার
উইকেট-রক্ষক
পাতামাছি

পাতামাছি ধান ফসলের সাধারণ ও গুরুত্বপূর্ণ ক্ষতিকর পোকা। পূর্ণ বয়স্ক পাতা মাছি ২ মিলিমিটার লম্বা হয়। এরা পাতার উপরে একটা করে ডিম পাড়ে।

আকার আকৃতি
এদের শরীরের গঠন দেখতে অনেকটা মাছির মতো।

জীবনবৃত্তান্ত
এরা পাতার উপরে একটা করে ডিম পাড়ে। ডিম ফোটার পর কীড়াগুলো কান্ডের মাঝখানে ঢুকে কান্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কান্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।

ক্ষতির প্রকৃতি
পাতা মাছির কীড়া ধান গাছের মাঝখানের পাতা থেকে পুরোপুরি বের হওয়ার আগেই পাতার পাশ থেকে খাওয়া শুরু করে, ফলে ঐ অংশের কোষগুলো নষ্ট হয়ে যায়। মাঝখানের পাতা যত বাড়তে থাকে ক্ষতিগ্রস্ত অংশ ততই স্পষ্টভাবে দেখতে পাওয়া যায়। পাতামাছির এই ধরনের ক্ষতির ফলে কুশী কম হয় এবং ধান পাকতে বাড়তি সময় লাগতে পারে। চারা থেকে শুরু করে কুশী ছাড়ার শেষ অবস্থা পর্যন্ত ধান গাছ এই পোকা দ্বারা আক্রান্ত হতে পারে। যে সমস্ত ক্ষেতে প্রায় সব সময়ই দাঁড়ানো পানি থাকে সে সব ক্ষেতেই এই পোকা বেশি আক্রমণ করে।

দমন ব্যবস্থাপনা
আক্রান্ত জমি থেকে দাঁড়ানো পানি সরিয়ে দিয়ে এই পোকার প্রকোপ কমানো যেতে পারে। শতকরা ২৫ ভাগ ধানের পাতা ক্ষতিগ্রস্ত হলে অনুমোদিত কীটনাশক ব্যবহার করা যাবে।

আরও দেখুন
 কীটতত্ত্ব

তথ্যসূত্র 

কীটতত্ত্ব
পদ্মা অয়েল কোম্পানী

পদ্মা অয়েল কোম্পানী লিমিটেড (পূর্বনাম: বার্মা ইস্টার্ন লিমিটেড) বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস স্ট্র্যান্ড রোড, চট্টগ্রামে অবস্থিত। এটি ঐতিহাসিক ব্রিটিশ সাম্রাজ্যের বার্মা অয়েল কোম্পানীর একটি বংশধর এবং এটি ১৯০৩ সালে বঙ্গে তার কার্যক্রম শুরু করে। ১৯৬৫ সালে, বার্মা ওয়েল ও পূর্ব পাকিস্তানের বিনিয়োগকারীদের দ্বারা চট্টগ্রামে যৌথভাবে বার্মা ইস্টার্ন প্রতিষ্ঠা করা হয়।

পরে ১৯৭৭ সালে, বার্মা ওয়েল বাংলাদেশ পেট্রোলিয়াম কর্পোরেশনের কাছে কোম্পানীটি বিক্রি করে দেয়। ১৯৮৮ সালে পদ্মা নদীর নাম অনুসারে এটিকে পদ্মা অয়েল কোম্পানী হিসেবে নামকরণ করা হয়। বর্তমানে, কোম্পানীটি বাংলাদেশে পেট্রোপণ্যের বৃহত্তম পরিবেশকদের মধ্যে অন্যতম একটি কোম্পানী, এবং এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত।

তথ্যসূত্র 

বাংলাদেশের তেল ও গ্যাস কোম্পানি
চট্টগ্রাম ভিত্তিক কোম্পানি
চট্টগ্রাম স্টক এক্সচেঞ্জে তালিকাভুক্ত কোম্পানি
ঢাকা স্টক এক্সচেঞ্জে তালিকাভুক্ত কোম্পানি
১৯৬৫-এ প্রতিষ্ঠিত
১৯৮৮-এ প্রতিষ্ঠিত বাংলাদেশী কোম্পানি
অরিন্দম চট্টোপাধ্যায়

অরিন্দম চট্টোপাধ্যায় (, ) ভারতের বাংলা চলচ্চিত্রের একজন সঙ্গীত পরিচালক। গায়ক, অরিন্দম চট্টোপাধ্যায়ের অভিষেক ঘটে রাজ চক্রবর্তীর বোঝেনা সে বোঝেনা সিনেমার মাধ্যমে।

চলচ্চিত্র 
 বলো দুর্গা মাই কি (২০১৭)
 গ্যাংস্টার (২০১৬)
 শুধু তোমারই জন্য (২০১৫)
 অমানুষ ২ (২০১৫)
 বরবাদ (২০১৪)
 বিন্দাস (২০১৫)
 বাংলা নাচে ভাংড়া (২০১৩)
 বোঝেনা সে বোঝেনা (২০১২)

থিম সং 
 এটিকে (ফুটবল ক্লাব)

তথ্যসূত্র

বহিঃসংযোগ 
 
 অরিন্দম চ্যাটার্জি গোমোলো
 

জন্মের সাল অজানা
জীবিত ব্যক্তি
বাঙালি সঙ্গীত পরিচালক
ভারতীয় সঙ্গীতশিল্পী
ভারতীয় চলচ্চিত্র সঙ্গীত সুরকার
বাঙালি গীতিকার
ভারতীয় পুরুষ সঙ্গীতজ্ঞ
কলকাতার সঙ্গীতজ্ঞ
কৌশিক বন্দ্যোপাধ্যায়

কৌশিক বন্দ্যোপাধ্যায় বা কৌশিক ব্যানার্জী হলেন একজন ভারতীয় অভিনেতা, যিনি বাংলা চলচ্চিত্রে কাজ করেন। তিনি তার ৪ দশকের ক্যারিয়ারে ১০০টিরও অধিক চলচ্চিত্রে অভিনয় করেছেন।

ব্যক্তিগত জীবন 
কৌশিক বন্দ্যোপাধ্যায় অভিনেতা হারাধন বন্দ্যোপাধ্যায় ও পরিণীতা বন্দ্যোপাধ্যায়ের পুত্র।

তার প্রথম স্ত্রী ছিলেন গায়ক শ্যামল মিত্র'র মেয়ে মনোবীণা মিত্র। এই দম্পতির সুস্নাত বন্দ্যোপাধ্যায় নামে একজন ছেলে রয়েছে। কৌশিক পরবর্তীতে অভিনেত্রী লাবণী সরকারকে বিয়ে করেন।

চলচ্চিত্র 

 শ্রেষ্ঠ বাঙালি (২০১৭)
 বেপরোয়া (২০১৬)
 অন্তরাল (২০১৩)
 চুপি চুপি (২০১৩)
 গুন্ডারাজ (২০১৩)
 সেদিন দেখা হয়েছিলো (২০১০)
 বেজন্মা (২০১০)
 কাছে আছো তুমি (২০১০)
 মহনগরী (২০১০)
 গাঁয়ের মেয়ে শোভনা (২০১০)
 লভ সারকাস (২০১০)
 বাদলা (২০০৯)
 রাজ কুমার (২০০৮)
 মহাকাল (২০০৮)
 মিনিষ্টার ফাটাকেষ্ট (২০০৭)
 এরি নাম প্রেম (২০০৬)
 মহাসংরাম (২০০৬)
 অগ্নিপথ (২০০৫)
 চিতা (২০০৫)
 দাদা (২০০৫)
 দেবী (২০০৫)
 যোদ্ধা (২০০৫)
 অভিষেক (২০০৪)
 অধিকার (২০০৪)
 প্রেমি (২০০৪)
 অন্ধ প্রেম (২০০৩)
 গুরু (২০০৩)
 মেম সাহেব (২০০৩)
 রাখে হরি মারে কে (২০০৩)
 রক্ত বন্ধন (২০০৩)
 সুখ দুঃখের সংসার (২০০৩)
 জনম জনমের সাথী (২০০২)
 প্রতিহিংসা (২০০২)
 প্রেম শক্তি (২০০২)
 প্রতারক (২০০২)
 সোনার সংসার (২০০২)
 গুরু শিষ্য (২০০১)
 জবাব চাই (২০০১)
 জামাই বাবু জিন্দাবাদ (২০০১)
 প্রতিবাদ (২০০১)
 আশ্রয় (২০০০)
 ভালোবাসি তোমাকে (২০০০)
 ময়না (২০০০)
 শশুর বাড়ির জিন্দাবাদ (২০০০)
 দায় দায়িত্য (১৯৯৯)
 মধু মালোতি (১৯৯৯)
 সত্যম শুভম সু্ন্দারাম (১৯৯৯)
 সুন্দর বউ (১৯৯৯)
 স্বামীর ঘর (১৯৯৯)
 মায়ের দিব্যি (১৯৯৮)
 নাগ নাগিনী (১৯৯৮)
 সমাধান (১৯৯৭)
 লাঠি (১৯৯৬)
 কালপুরুষ (১৯৯৪)
 রাজার রাজা (১৯৯৪)
 হুইল চেয়ার (১৯৯৪)
 দান প্রতিদান (১৯৯৩)
 সম্পর্ক (১৯৯৩)
 আপন পর (১৯৯২)
 সুরের ভূবনে (১৯৯২)

তথ্যসূত্র

বহিঃসংযোগ 
 
 কৌশিক ব্যানার্জী গোমোলো

ভারতীয় চলচ্চিত্র অভিনেতা
জীবিত ব্যক্তি
বাঙালি অভিনেতা
জন্মের সাল অজানা
পশ্চিমবঙ্গের অভিনেতা
বাঙালি হিন্দু
ভারতীয় হিন্দু
১৯৫৭-এ জন্ম
জয় বদলানি

জয় বদলানি () ভারতীয় বাংলা চলচ্চিত্রের একজন অভিনেতা।

চলচ্চিত্র 
 না পেরু সুরিয়া (2018)
 খাসি কথা-এ গোট সাগা (২০১৩)
 বস (২০১৩)
 খোকা ৪২০ (২০১৩)
 পাসপোর্ট (২০১২)
 ডারলিং (২০১২)
 কি করে তোকে বলবো (২০১২)
 ফাইটার (২০১১)
 ভালোবাসার দিব্যি (২০০৭)
 কালোচিতা (২০০৪)
 অন্ধ প্রেম (২০০৩)
 বোম্বের বোম্বেতে (২০০৩)
 মালা বদল (২০০১)
 জামাই নং ১ (১৯৯৮)
 লাঠি (১৯৯৬)
 অনুভব (১৯৯৩)
 কত ভালোবাসা (১৯৯২)

তথ্যসূত্র

বহিঃসংযোগ 
 
 জয় বদলানি গোমোলো

জীবিত ব্যক্তি
ভারতীয় চলচ্চিত্র অভিনেতা
বাঙালি অভিনেতা
জন্মের সাল অজানা
এন৩০৯ (বাংলাদেশ)

এন৩০৯ (ইংরেজি: N309) বা খাগডহর (N401) - ময়মনসিংহ বাইপাস (N3) মহাসড়ক বাংলাদেশের একটি মহাসড়ক, যেটি ময়মনসিংহ জেলার ময়মনসিংহ সদর উপজেলার খাগডহর এলাকায় এন৪০১ মহাসড়ক থেকে শুরু হয়েছে এবং ময়মনসিংহ শহরের পূর্ব প্রান্ত ঘেঁষে বাইপাস নাম গ্রহণ করে শহরের দক্ষিণ প্রান্তে নটরডেম কলেজ ময়মনসিংহের পাশে ঢাকা-ময়মনসিংহ মহাসড়কের সাথে যুক্ত হয়েছে।

দৈর্ঘ্য 

১৩ কিলোমিটার।

আরও দেখুন 
 বাংলাদেশের জাতীয় মহাসড়কগুলোর তালিকা

তথ্যসূত্র 

বাংলাদেশের জাতীয় মহাসড়ক
ময়মনসিংহ জেলার সড়ক পরিবহন
রেবিপ্রাজল

রেবিপ্রাজল () প্রোটন পাম্প ইনহিবিটর শ্রেণির অন্তর্গত একটি ওষুধ এটি প্রথম আবিষ্কার করে ইসাই কো. 
এটি পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, হার্টবার্ন, জলিনজার-এলিসন সিনড্রোম প্রভৃতি রোগের চিকিৎসায় ব্যবহৃত হয়।

পার্শ্বপ্রতিক্রিয়ার মধ্যে রয়েছে, মাথাব্যথা, পেটব্যথা, মাংসপেশিতে ব্যথা, জয়েন্টে ব্যথা, মাথাঘোরা, অনিদ্রা, ডায়রিয়া, কোষ্ঠকাঠিন্য, মুখ শুকিয়ে যাওয়া, শ্বেত রক্তকণিকা ও অণুচক্রিকার পরিমাণ কমে যাওয়া, বমি ইত্যাদি।

এটি প্লাজমাতে কিটোকোনাজল-এর ঘনত্ব কমায় এবং ডিজক্সিন-এর ঘনত্ব বাড়ায়।

তথ্যসূত্র

 Morii M, Takata H, Fujisaki H, Takeguchi N., The potency of substituted benzimidazoles such as E3810, omeprazole, Ro 18-5364 to inhibit gastric H+, K(+)-ATPase is correlatedwith the rate of acid-activation of the inhibitor, Biochem. Pharmacol. 1990 Feb 15;39(4):661-7.
 Prakash A, Faulds D., Rabeprazole, Drugs. 1998 Feb;55(2):261-7; discussion 268.

বহিঃসংযোগ

 AcipHex official product site

প্রোটন পাম্প ইনহিবিটর
বেনজিইমিডাজল
জাপানি উদ্ভাবন
ইথার
সামসি মহাবিদ্যালয়

সামসি মহাবিদ্যালয় মালদা জেলার, সামসিতে অবস্থিত একটি মহাবিদ্যালয়। এটি সামসি রতুয়া মালতিপুর পুকুরিয়া পার্শ্ববর্তি গ্রামের ছাত্র-ছাত্রীদের  সুবিধার্থে জন্য। কলেজটি গৌড়বঙ্গ বিশ্ববিদ্যালয়ের সাথে অনুমোদিত , যেখানে স্নাতক কোর্স প্রদান করা হয়। [ 1 ]

 সামসি কলেজ মালদা জেলার তৃতীয় বৃহত্তম সৌন্দর্য প্রকৃতিময় আমাদের সামসি কলেজ। 
 "সবুজে ঘেরা, ফুলের সৌরভে মাখা, মুক্ত বাতাসে ভরা—আমাদের একটি সুন্দর  সামসি কলেজের প্রকৃতি জ্ঞানের সাথে মনকেও প্রশান্তি দেয়।" 
 "প্রকৃতির স্নেহে বেড়ে ওঠা এক শান্তিপূর্ণ জ্ঞানের ঠিকানার আরেক নাম সামসি কলেজ।"( মামুন DMLT)

বিভাগসমূহ

শিল্পকলা ও বাণিজ্য 

 বাংলা
 ইংরেজি 
 আরবি
 সংস্কৃত
 ইতিহাস
 রাষ্ট্র বিজ্ঞান
 দর্শন
 বাণিজ্য
 ভূগোল

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র 

মালদহ জেলার বিশ্ববিদ্যালয় ও মহাবিদ্যালয়
গৌড়বঙ্গ বিশ্ববিদ্যালয়ের অধিভুক্ত মহাবিদ্যালয়
পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৬৮-এ পশ্চিমবঙ্গে প্রতিষ্ঠিত
১৯৬৮-এ প্রতিষ্ঠিত শিক্ষাপ্রতিষ্ঠান
হরিশ্চন্দ্রপুর মহাবিদ্যালয়

হরিশ্চন্দ্রপুর মহাবিদ্যালয় মালদা জেলার হরিশ্চন্দ্রপুরে অবস্থিত একটি শিল্পকলা বিষয়ক মহাবিদ্যালয়। ২০০৮ সালে হরিশ্চন্দ্রপুরের কাছেই পিপলা নামক স্থানে মহাবিদ্যালয়টি গোড়ে তোলা হয়। হরিশ্চন্দ্রপুর মহাবিদ্যালয়; গৌড়বঙ্গ বিশ্ববিদ্যালয়ের অধিভুক্ত; যেখানে ছাত্ররা স্নাতকোত্তর পড়াশোনা করতে পারে।

বিভাগসমূহ

কলা 

বাংলা
ইংরেজি
ইতিহাস
রাষ্ট্র বিজ্ঞান
দর্শন
কর্মশিক্ষা
ভূগোল

তথ্যসূত্র 

পশ্চিমবঙ্গের শিক্ষাপ্রতিষ্ঠান
২০০৮-এ পশ্চিমবঙ্গে প্রতিষ্ঠিত
মালদহ জেলার বিশ্ববিদ্যালয় ও মহাবিদ্যালয়
গৌড়বঙ্গ বিশ্ববিদ্যালয়ের অধিভুক্ত মহাবিদ্যালয়
উত্তর-পশ্চিম সীমান্ত প্রদেশ

উত্তর-পশ্চিম সীমান্ত প্রদেশ ব্রিটিশদের দ্বারা প্রতিষ্ঠিত ব্রিটিশ ভারতের একটি প্রদেশ। ১৯০১ সালে এই প্রদেশ প্রতিষ্ঠিত হয়। ১৯৪৭ সালে পাকিস্তান প্রতিষ্ঠার পর এই প্রদেশ পাকিস্তানের অংশ হয়।

প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।

ইতিহাস 
প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।

জনসংখ্যা 
উত্তর-পশ্চিম সীমান্ত প্রদেশে পশতুনদের সংখ্যাগরিষ্ঠতা ছিল। সংখ্যাগরিষ্ঠ পশতুন ছিল মুসলিম। সেসাথে অল্প সংখ্যক হিন্দু ও শিখ সংখ্যালঘু ছিল। উত্তর-পশ্চিম সীমান্ত প্রদেশের প্রচলিত ভাষার মধ্যে রয়েছে পশতু, হিন্দকো, কোহিস্তানি ও অন্যান্য ভাষা। অধিকাংশ জনগণের ভাষা পশতু। ব্রিটিশদের আগমনের পূর্বে ফার্সি সরকারি ভাষা ছিল।

সরকার

উল্লেখযোগ্য ব্যক্তিত্ব 
 জারওয়ালি খান; ইসলামি পণ্ডিত

আরও দেখুন 
 খাইবার পাখতুনখোয়া
 কেন্দ্রশাসিত উপজাতীয় এলাকা

তথ্যসূত্র

বহিঃসংযোগ 
 Government of Khyber Pakhtunkhwa

 
ব্রিটিশ ভারতের প্রদেশ
পাকিস্তানের সাবেক উপবিভাগ
খাইবার পাখতুনখোয়ার ইতিহাস
১৯০১-এ ভারতে প্রতিষ্ঠিত
১৯০০-এর দশকে ব্রিটিশ ভারতে প্রতিষ্ঠিত
পাকিস্তানের প্রাক্তন প্রশাসনিক ইউনিট
১৯০১-এ ব্রিটিশ ভারতে প্রতিষ্ঠিত
চাঁচল মহাবিদ্যালয়

চাঁচল মহাবিদ্যালয় ভারতের, পশ্চিমবঙ্গ রাজ্যের চাঁচল উপজেলা  শহরে অবস্থিত। এর স্থাপনা ১৯৬৯ সালে করা হয়; এটি মালদা জেলার পুরনোতম মহাবিদ্যালয়গুলির একটি। চাঁচল মহাবিদ্যালয়,  গৌড়বঙ্গ বিশ্ববিদ্যালয়ের অধিভুক্ত।  যেখানে ছাত্রছাত্রীরা স্নাতকোত্তর পড়াশোনা করার সুবিধা পায়।

বিভাগসমূহ

বিজ্ঞান 
রাসায়ন 
পদার্থবিদ্যা
গণিত

শিল্পকলা ও বাণিজ্য 
 বাংলা 
 ইংরেজি
 সংস্কৃত
 আরবি
 ইতিহাস
 রাষ্ট্র বিজ্ঞান
 অর্থনীতি
 দর্শন
 বাণিজ্য বিদ্যা

প্রত্যয়ন 
চাঁচল মহাবিদ্যালয়, বিশ্ববিদ্যালয় মঞ্জুরি আয়োগ দ্বারও স্বীকৃতি প্রাপ্ত।

আরও দেখুন 

 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা
 গণী খান চৌধুরী প্রকৌশল ও প্রযুক্তি সংস্থান

তথ্যসূত্র 

১৯৬৯-এ প্রতিষ্ঠিত শিক্ষাপ্রতিষ্ঠান
মালদহ জেলার বিশ্ববিদ্যালয় ও মহাবিদ্যালয়
গৌড়বঙ্গ বিশ্ববিদ্যালয়ের অধিভুক্ত মহাবিদ্যালয়
পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৬৯-এ পশ্চিমবঙ্গে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
মিলিন্ডা শ্রীবর্ধনা

তিসে আপ্পুহামিলেগে মিলিন্ডা শ্রীবর্ধনা (; জন্ম: ৪ ডিসেম্বর, ১৯৮৫) নাগোদায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা ক্রিকেট দলের পক্ষে টেস্ট, ওডিআই ও টি২০আইয়ে প্রতিনিধিত্ব করছেন।

দলে তিনি মূলতঃ অল-রাউন্ডার হিসেবে খেলছেন 'মিলিয়া' ডাকনামে পরিচিত মিলিন্ডা শ্রীবর্ধনা। বামহাতে ব্যাটিংয়ের পাশাপাশি বামহাতে লেগ স্পিন বোলিং করে থাকেন। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে কন্দুরাতা মেরুনসের পক্ষে খেলছেন তিনি।

কালুতারা বিদ্যালয়ে অধ্যয়ন করেছেন তিনি। সচরাচর শর্ট কভারে ফিল্ডিং করে থাকেন। ২০১৫ সালে ওয়েস্ট ইন্ডিজ সফরে শ্রীলঙ্কা দলের সাথে ভ্রমণ করেন। ঐ সফরে আন্তর্জাতিক ধারাভাষ্যকার রাসেল আর্নল্ড এবং ইয়ান বিশপ - উভয়েই দলের গুরুত্বপূর্ণ সময়ে তার উইকেট লাভের সক্ষমতা সম্পর্কে তুলে ধরেন।

ঘরোয়া ক্রিকেট 
২০০৫ সালে সেবাস্টিয়ানিটেস ক্রিকেট ও অ্যাথলেটিক ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। এছাড়াও শ্রীলঙ্কা এ দলের পক্ষে খেলেছেন তিনি। ইংল্যান্ডে অনুষ্ঠিত ২০০৯ সালের টুয়েন্টি২০ বিশ্বকাপে ৩০-সদস্যের প্রাথমিক তালিকায় অন্তর্ভুক্ত হলেও চূড়ান্ত ১৫-সদস্যের তালিকা থেকে বাদ পড়েন। জাতীয় দল থেকে উপেক্ষিত থাকার পর বাসনাহিরা সাউথের পক্ষে এসএলসি আন্তঃপ্রাদেশিক প্রতিযোগিতায় রুহুনা রয়্যালসের বিপক্ষে প্রথম-শ্রেণীর অভিষেক সেঞ্চুরি ১৩৫ হাঁকান। ২০১২ সালে বারি ক্রিকেট ক্লাবে পেশাদার ক্রিকেটে অংশগ্রহণের লক্ষ্যে ইংল্যান্ড সফর করেন। কিন্তু শ্রীলঙ্কা প্রিমিয়ার লীগে খেলার জন্য মনোনীত হওয়ায় দেশে চলে আসেন।

আন্তর্জাতিক ক্রিকেট 
১১ জুলাই, ২০১৫ তারিখে রণগিরি ডাম্বুলা আন্তর্জাতিক স্টেডিয়ামে সফরকারী পাকিস্তানের বিপক্ষে ওডিআই সিরিজে অংশগ্রহণের মাধ্যমে তার ওডিআই অভিষেক হয়। ঐ সিরিজের পঞ্চম ওডিআইয়ে প্রথম অর্ধ-শতক করেন। দলীয় অধিনায়ক অ্যাঞ্জেলো ম্যাথিউসের সাথে ১১৪ রানের অপরাজিত জুটি গড়েন। পাকিস্তানের গড়া ৫০ ওভারের ৩৬৮/৪-এর জবাবে সফলভাবে শ্রীলঙ্কা তাদের ওডিআই সর্বোচ্চ রানের লক্ষ্যমাত্রা সফলভাবে অর্জন করে।

৩০ জুলাই, ২০১৫ তারিখে একই দলের বিপক্ষে তার টি২০আই অভিষেক ঘটে। ঐ খেলায় ৩৫ রানে কট আউট হবার পূর্বে দলের সর্বোচ্চ রান সংগ্রাহক হয়েছিলেন। কিন্তু খেলায় তার দল হেরে যায়। সিরিজের ২য় খেলায় শোয়েব মালিকের উইকেট লাভের মাধ্যমে তার প্রথম টি২০আই উইকেট প্রাপ্তি ঘটে।

১৪ অক্টোবর, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। টেস্ট ক্যাপ লাভের পূর্বে তিনদিনের প্রস্তুতিমূলক খেলায় একই দলের বিপক্ষে অপরাজিত সেঞ্চুরি করেছিলেন তিনি।

সিরিজের ২য় খেলায় ব্যাটিং ও বোলিং উভয় বিভাগেই চমকপ্রদ ক্রীড়াশৈলী প্রদর্শন করে দলকে জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান।

ম্যান অব দ্য ম্যাচ

তথ্যসূত্র

আরও দেখুন 
 দাসুন শানাকা
 শ্রীলঙ্কা জাতীয় ক্রিকেট দল
 ২০১৬ আইসিসি বিশ্ব টুয়েন্টি২০

বহিঃসংযোগ 
 
 

১৯৮৫-এ জন্ম
জীবিত ব্যক্তি
২০১৯ ক্রিকেট বিশ্বকাপের ক্রিকেটার
ইউভা ক্রিকেটার
ওয়েয়াম্বা ইউনাইটেডের ক্রিকেটার
কলম্বো কমান্ডোসের ক্রিকেটার
কিলিনোচ্চি ডিস্ট্রিক্টের ক্রিকেটার
কোল্টস ক্রিকেট ক্লাবের ক্রিকেটার
চট্টগ্রাম বিভাগের ক্রিকেটার
চিল মেরিয়ান্স ক্রিকেট ক্লাবের ক্রিকেটার
ঢাকা বিভাগের ক্রিকেটার
বাসনাহিরা সাউথের ক্রিকেটার
রাজশাহী রয়্যালসের ক্রিকেটার
রুহুনার ক্রিকেটার
রাগামা ক্রিকেট ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার
গালে গ্ল্যাডিয়েটর্সের ক্রিকেটার